“เดนทัล คอร์ปอเรชั่น” เคาะราคา IPO ที่ 6 บ./หุ้น
“เดนทัล คอร์ปอเรชั่น” หรือ D ผู้ให้บริการด้านทันตกรรม-คลินิกทันตกรรม เคาะราคา IPO จำนวน 50 ล้านหุ้นที่ 6 บ./หุ้น จองซื้อ 23, 24 และ 27 มี.ค.60 โดยมีบล.เอเชีย พลัส เป็นที่ปรึกษาทางการเงิน
20 มี.ค. 2560

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า บริษัทเดนทัล คอร์ปอเรชั่น จำกัด (มหาชน) หรือ D เสนอขายหุ้นสามัญเพิ่มทุน มูลค่าที่ตราไว้หุ้นละ 0.50 บาท กำหนดราคาเสนอขายหุ้นแก่ประชาชนทั่วไป (IPO) ไว้ที่ 6 บาท/หุ้น โดยมีระยะเวลาจองซื้อ 23, 24 และ 27 มีนาคม 2560
โดยมีบล.เอเชีย พลัส เป็นที่ปรึกษาทางการเงิน และผู้จัดการการจัดจำหน่ายและรับประกันการจำหน่ายหุ้นในครั้งนี้ และมีผู้ร่วมจัดจำหน่ายและรับประกันการจำหน่าย 3 บริษัท คือ บล.บัวหลวง, บล.เคทีบี (ประเทศไทย), บล.ฟินันเซีย ไซรัส และบล. อาร์เอชบี (ประเทศไทย)